19. 11. 92 De Europæiske Fællesskabers Tidende Nr. L 334/33 II (Retsakter hvis offentliggørelse ikke er obligatorisk) RÅDET RÅDETS AFGØRELSE af 12. november 1992 om opsigelse af fiskeriaftalen mellem den tidligere Tyske Demokratiske Republik og Sverige (92/530/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet (?, og ud fra følgende betragtninger : Ved Tysklands forening den 3. oktober 1990 indtrådte Fællesskabet i de fiskeriaftaler, som den tidligere Tyske Demokratiske Republik havde indgået, herunder den fiskeriaftale med Sverige, der blev undertegnet den 16. december 1977; denne aftale, der hovedsagelig omfatter udveksling af torske- og sildekvoter, er det ikke i Fællesskabets interesse at opretholde, da der også foreligger en fiskeriaftale mellem Det Europæiske Økonomiske Fællesskab og Sveriges regering, som blev undertegnet i Bruxelles den 21. marts 1977 ?); aftalen mellem den tidligere Tyske Demokratiske Republik og Sverige bør derfor opsiges med virkning fra udløbsdatoen den 1. januar 1994 — TRUFFET FØLGENDE AFGØRELSE : Eneste artikel Fiskeriaftalen mellem den Tyske Demokratiske Republik og Sverige, som blev under- tegnet den 16. december 1977, opsiges. Rådets formand giver notifikation om opsigelsen. Udfærdiget i Bruxelles, den 12. november 1992. På Rådets vegne R. KEY Formand ()) EFT nr. C 252 af 29. 9. 1992, s. 5. () Udtalelse afgivet den 30. oktober 1992 (endnu ikke offentliggjort i Tidende). () EFT nr. L 226 af 29. 8. 1980, s. 2.